CELEX: 22008D0110
Language: da
Date: 2008-11-05 00:00:00
Title: Afgørelse truffet af Det Blandede EØS-udvalg nr. 110/2008 af 5. november 2008 om ændring af protokol 32 til EØS-aftalen om finansielle bestemmelser for gennemførelsen af artikel 82

18.12.2008   
            
            
               DA
            
            
               Den Europæiske Unions Tidende
            
            
               L 339/93
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 110/2008
   af 5. november 2008
   om ændring af protokol 32 til EØS-aftalen om finansielle bestemmelser for gennemførelsen af artikel 82
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 32 til aftalen er ikke tidligere blevet ændret af Det Blandede EØS-udvalg.
            
         
               (2)
            
            
               Den 25. juni 2002 vedtog Rådet for Den Europæiske Union forordning (EF, Euratom) nr. 1605/2002 (1) om finansforordningen vedrørende De Europæiske Fællesskabers almindelige budget, som blev ændret ved Rådets forordning (EF, Euratom) nr. 1995/2006 (2) og ved Rådets forordning (EF) nr. 1525/2007 (3).
            
         
               (3)
            
            
               Protokol 32 bør afspejle de nye procedurer, som er fastsat i forordning (EF, Euratom) nr. 1605/2002.
            
         
               (4)
            
            
               Den procedure, som er fastsat i protokol 32, herunder de frister, som gælder inden for denne procedure, bør fastlægges mere detaljeret.
            
         
               (5)
            
            
               EFTA-staternes bidrag bør ikke længere betales i to trancher.
            
         
               (6)
            
            
               Forældede bestemmelser bør udgå af protokol 32.
            
         
               (7)
            
            
               Protokol 32 til aftalen bør derfor ændres —
            
         TRUFFET FØLGENDE AFGØRELSE:
   Artikel 1
   Protokol 32 til aftalen ændres som angivet i bilaget til nærværende afgørelse.
   Artikel 2
   Denne afgørelse træder i kraft dagen efter den seneste meddelelse til Det Blandede EØS-udvalg i henhold til aftalens artikel 103, stk. 1 (4).
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 5. november 2008.
      
         
            På vegne af Det Blandede EØS-udvalg
         
         S.D. Prinz Nikolaus von LIECHTENSTEIN
         
         
            Formand
         
      
   
   
      (1)  EFT L 248 af 16.9.2002, s. 1.
   
      (2)  EUT L 390 af 30.12.2006, s. 1.
   
      (3)  EUT L 343 af 27.12.2007, s. 9.
   
      (4)  Ingen forfatningsmæssige krav angivet.
   
      BILAG
      Teksten til protokol 32 til aftalen affattes således:
      
         »Artikel 1
         Procedure for fastsættelse af EFTA-staternes finansielle bidrag for hvert regnskabsår (n)
         1.   Senest den 31. januar hvert år (n–1) sender Europa-Kommissionen EFTA-staternes Stående Udvalg det finansielle programmeringsdokument, som omfatter de aktiviteter, der skal gennemføres i den resterende periode af den relevante flerårige finansielle ramme, og som angiver de vejledende forpligtelsesbevillinger, som er forudset for disse aktiviteter.
         2.   EFTA-staternes Stående Udvalg sender senest den 15. februar i år (n–1) Europa-Kommissionen en liste over de fællesskabsaktiviteter, som EFTA-staterne for første gang ønsker at medtage i EFTA-bilaget til det foreløbige forslag til Den Europæiske Unions budget for regnskabsåret (n). Listen berører ikke nye forslag, som Fællesskabet fremsætter i løbet af året (n–1), og foregriber ikke den endelige holdning, som EFTA-staterne vedtager med hensyn til deres deltagelse i disse aktiviteter.
         3.   Senest den 15. maj hvert år (n-1) meddeler Europa-Kommissionen EFTA-staternes Stående Udvalg sin holdning vedrørende EFTA-staternes anmodning om at deltage i aktiviteter i regnskabsåret (n) sammen med følgende oplysninger:
         
                     a)
                  
                  
                     de vejledende beløb, som er opført »til orientering« som forpligtelses- og betalingsbevillinger i oversigten over udgifter i det foreløbige forslag til Den Europæiske Unions budget for de aktiviteter, som EFTA-staterne deltager i eller har angivet, at de ønsker at deltage i, beregnet i overensstemmelse med bestemmelserne i artikel 82 i aftalen
                  
               
                     b)
                  
                  
                     de anslåede beløb, der svarer til EFTA-staternes bidrag, som er opført »til orientering« i oversigten over indtægter i det foreløbige budgetforslag.
                  
               Europa-Kommissionens holdning berører ikke muligheden for at forsætte drøftelserne om aktiviteter, for hvilke den ikke har accepteret EFTA-staternes deltagelse.
         4.   Hvis de beløb, som er omhandlet i stk. 3, ikke er i overensstemmelse med bestemmelserne i artikel 82 i aftalen, kan EFTA-staternes Stående Udvalg anmode om korrektioner inden den 1. juli i år (n–1).
         5.   De beløb, som er omhandlet i stk. 3, justeres efter vedtagelsen af Den Europæiske Unions almindelige budget under overholdelse af bestemmelserne i artikel 82 i aftalen. De justerede beløb meddeles straks EFTA-staternes Stående Udvalg.
         6.   Inden for en frist på 30 dage efter offentliggørelsen af Den Europæiske Unions almindelige budget i Den Europæiske Unions Tidende bekræfter formændene for Det Blandede EØS-udvalg ved en brevveksling, som indledes af Europa-Kommissionen, at de beløb, som er opført i EØS-bilaget til Den Europæiske Unions almindelige budget, er i overensstemmelse med bestemmelserne i artikel 82 i aftalen.
         7.   Senest den 1. juni i regnskabsåret (n) meddeler EFTA-staternes Stående Udvalg Europa-Kommissionen den endelige fordeling af bidraget på de enkelte EFTA-stater. Denne fordeling er bindende.
         Hvis disse oplysninger ikke foreligger senest den 1. juni i regnskabsåret (n), anvendes den procentvise fordeling, som blev anvendt i år (n–1), på en midlertidig basis. Justeringen foretages efter proceduren i artikel 4.
         8.   Hvis Det Blandede EØS-udvalg ikke senest den 10. juli i regnskabsåret (n), medmindre der under særlige omstændigheder aftales en senere dato, har truffet afgørelse om, at EFTA-staterne deltager i en aktivitet, som er medtaget i EØS-bilaget til Den Europæiske Unions almindelige budget for regnskabsåret (n), eller hvis der ikke senest samme dato er givet meddelelse om, at eventuelle forfatningsmæssige krav i forbindelse med en sådan afgørelse er opfyldt, udsættes EFTA-staternes deltagelse i den pågældende aktivitet til år (n+1), medmindre andet aftales.
         9.   Når det for regnskabsåret (n) er fastlagt, at EFTA-staterne deltager i en aktivitet, finder EFTA-staternes finansielle bidrag anvendelse på alle transaktioner, som foretages inden for de relevante budgetposter i det pågældende regnskabsår, medmindre andet aftales.
         Artikel 2
         Frigørelse af EFTA-staternes bidrag
         1.   På grundlag af EØS-bilaget til Den Europæiske Unions almindelige budget, som færdiggjort i overensstemmelse med artikel 1, stk. 6 og 7, udarbejder Europa-Kommissionen for hver EFTA-stat en indkaldelse af bidrag, som er beregnet på grundlag af betalingsbevillingerne og i overensstemmelse med finansforordningens artikel 71, stk. 2 (1).
         2.   Denne indkaldelse af bidrag skal være EFTA-staterne i hænde senest den 15. august i regnskabsåret (n) og skal anmode om, at hver enkelt EFTA-stat betaler sit bidrag senest den 31. august i det omhandlede år (n).
         Hvis Den Europæiske Unions almindelige budget ikke vedtages inden den 10. juli i regnskabsåret (n) eller den dato, som under særlige omstændigheder er aftalt i henhold til artikel 1, stk. 8, anmodes der om betaling på grundlag af det vejledende beløb, som er fastsat i det foreløbige budgetforslag. Justeringen foretages efter proceduren i artikel 4.
         3.   Bidragene angives og betales i EUR.
         4.   Med henblik herpå skal hver EFTA-stat i sin finansforvaltning eller det organ, den udpeger til dette formål, oprette en eurokonto på vegne af Europa-Kommissionen.
         5.   Enhver forsinkelse med hensyn til indbetalinger på den i stk. 4 nævnte konto medfører, at den pågældende EFTA-stat skal betale rente til den sats, som Den Europæiske Centralbank anvender på sine vigtigste refinansieringstransaktioner i EUR, forhøjet med halvandet procentpoint. Referencesatsen er den rentesats, som er gældende den 1. juli i det pågældende år, og som offentliggøres i Den Europæiske Unions Tidende, C-udgaven.
         Artikel 3
         Gennemførelsesbetingelser
         1.   Udnyttelsen af bevillingerne i forbindelse med EFTA-staternes deltagelse skal ske i henhold til finansforordningens bestemmelser.
         2.   Med hensyn til udbudsprocedurer skal udbuddene være åbne for såvel alle Fællesskabets medlemsstater som alle EFTA-stater, for så vidt som de indebærer finansiering via budgetposter, som EFTA-staterne deltager i.
         Artikel 4
         Regulering af EFTA-bidraget i lyset af gennemførelsen
         1.   EFTA-staternes bidrag, som er fastsat for hver af de pågældende budgetposter i henhold til bestemmelserne i artikel 82 i aftalen, kan ikke ændres i løbet af det pågældende regnskabsår (n).
         2.   Efter regnskabsafslutningen for hvert regnskabsår beregner Europa-Kommissionen, som led i udarbejdelsen af årsregnskabet i år (n+1) resultatet af budgetgennemførelsen for EFTA-staterne under hensyntagen til:
         
                     a)
                  
                  
                     størrelsen af de bidrag, som EFTA-staterne har betalt i henhold til artikel 2
                  
               
                     b)
                  
                  
                     størrelsen af EFTA-staternes andel af de samlede gennemførelsestal for budgetbevillingerne på de budgetposter, hvor EFTA-staternes deltagelse var aftalt, og
                  
               
                     c)
                  
                  
                     ethvert beløb til dækning af fællesskabsrelaterede udgifter, som EFTA-staterne dækker hver for sig, eller betalinger foretaget af EFTA-staterne i form af naturalydelser (f.eks. i form af administrativ bistand).
                  
               3.   Alle beløb, som inddrives fra tredjemand under hver budgetpost, hvor EFTA-staternes deltagelse var aftalt, behandles som formålsbestemte indtægter inden for den samme budgetpost i overensstemmelse med finansforordningens artikel 18, stk. 1, litra f).
         4.   Reguleringen af EFTA-staternes bidrag for regnskabsåret (n) på grundlag af resultatet af budgetgennemførelsen foretages i forbindelse med indkaldelsen af bidrag for regnskabsåret (n+2) og baseres på den endelige fordeling af bidraget mellem EFTA-staterne i år (n).
         5.   Det Blandede EØS-udvalg kan om nødvendigt vedtage supplerende bestemmelser vedrørende gennemførelsen af stk. 1 og 4. Dette gælder navnlig for de fællesskabsudgifter, som skal afholdes af hver enkelt EFTA-stat, eller for EFTA-staternes bidrag i form af naturalydelser.
         Artikel 5
         Oplysninger
         1.   Efter udløbet af hvert kvartal sender Europa-Kommissionen EFTA-staternes Stående Udvalg kontoudtog, der både hvad angår indtægter og udgifter viser situationen med hensyn til gennemførelsen af programmerne og andre aktiviteter, som EFTA-staterne deltager i finansielt.
         2.   Når regnskabsåret (n) er afsluttet, sender Europa-Kommissionen EFTA-staternes Stående Udvalg de data, der vedrører de programmer og andre aktiviteter, som EFTA-staterne deltager i finansielt, og som står opført i det relevante bind af årsregnskabet, der er udarbejdet i henhold til bestemmelserne i finansforordningens artikel 126 og 127.
         3.   Europa-Kommissionen giver EFTA-staternes Stående Udvalg alle andre finansielle oplysninger, som udvalget med rimelighed måtte forlange, med hensyn til programmer og andre aktiviteter, som EFTA-staterne deltager i finansielt.
         Artikel 6
         Kontrol
         1.   Kontrollen med fastlæggelsen af alle indtægterne og deres disponibilitet samt kontrollen med indgåelsen af forpligtelser og forfaldsplanen for alle udgifter svarende til EFTA-staternes deltagelse, foretages i henhold til bestemmelserne i traktaten om oprettelse af Det Europæiske Fællesskab, finansforordningen og de forordninger, der finder anvendelse på de i artikel 76 og 78 i aftalen nævnte områder.
         2.   Europa-Kommissionens og EFTA-staternes revisionsmyndigheder træffer passende foranstaltninger med henblik på at lette kontrollen med indtægter og udgifter svarende til EFTA-staternes deltagelse i fællesskabsaktiviteter i henhold til stk. 1.
         Artikel 7
         BNP-tal, der skal anvendes ved beregningen af proportionalitetsfaktoren
         De BNP-data udregnet på basis af markedspriserne, der er omhandlet i artikel 82 i aftalen, skal være identiske med de data, der blev offentliggjort som resultat af gennemførelsen af artikel 76 i aftalen.«
      
      
         (1)  Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (EFT L 248 af 16.9.2002, s. 1).